Xavier Vallat

Xavier Vallat (1891−1972) oli ranskalainen juristi, poliitikko ja antisemitisti. Hän palveli Vichyn Ranskan hallitusta virkamiehenä, mutta hänet muistetaan pääasiassa, siitä että oli Commissariat General aux Questions Juives’ n ensimmäinen johtaja. Komission tehtävänä oli toteuttaa lopullinen ratkaisu Ranskan alueella. World History

 Elämänvaiheet 
Vallat omaksui antisemitistisen maailmankatsomuksen jo nuorena. Hän oli vakuuttunut siitä, että juutalaiset eivät voi kuulua Ranskan yhteiskuntaa. Ennen ensimmäistä maailmansotaa hän toimi lyhyen aikaa opettajana. Sodassa hän haavoittui ja menetti toisen silmänsä.

Sodan jälkeen Vallat opiskeli lakia, ja hänet valittiin vuonna 1919 Ranskan kansalliskokouksen edustajainhuoneeseen. Hän menetti paikkansa vuonna 1924 mutta uusi sen sen vuonna 1928. Hän muutti poliittisia kantojaan usein mutta piti kiinni äärioikeistolaisuudesta ja juutalaisvastaisuudesta. Hän uusi paikkansa vuonna 1928 ja oli edustajana vuoteen 1940. Äänestäjiin hän vetosi sotamaineellaan ja sillä, että oli "oikean Ranskan" edustaja. http://www.encyclopedia.com/religion/encyclopedias-almanacs-transcripts-and-maps/vallat-xavierdeg http://go.gale.com/ps/i.do?id=GALE%7CA92038901&sid=googleScholar&v=2.1&it=r&linkaccess=abs&issn=15376370&p=AONE&sw=w&userGroupName=anon%7E7166abd2

Vallat pysyi suurelle yleisölle melko tuntemattomana aina vuoteen 1936. Tuolloin hän piti edustajainkokouksessa raivoisan puheen juutalaistaustaista pääministeriä Leon Blumia vastaan. Hän sai puheensa johdosta useita onnittelukirjeitä. 

Toisessa maailmansodassa Saksa hyökkäsi Ranskaan ja miehitti siitä osan. Maata johti Philippe Petainin johtama yhteistoimintahallitus. Vallat palveli hallintoa ensiksi sotaveteraanien asioita hoitavassa virastossa, ja sittemmin huhtikuussa 1941 hän ryhtyi johtamaan vastaperustettua juutalaisasian komissiota. Hän oli vastuussa olemassa olevien juutalaisia koskeneiden lakia soveltamisesta, ja hän myös teki uusia juutalaisia diskriminoineita lakeja. Samana vuonna hän perusti Adolf Eichmannin lähettilään Theodor Danneckerin aloitteesta Ranskan juutalaisten liiton. Kuuluisuutta saavutti Vallatin tokaisu Danneckerille: '"Olen ollut paljon teitä kauemmin antisemitisti. Sitä paitsi voisin olla isänne".yadvashem.orgDavid Carroll: What It Meant to Be "A Jew" in Vichy France: Xavier Vallat, State Anti-Semitism, and the Question of Assimilation Jstor, vaatii kirjautumisen

Vaikka Vallat teki juutalaisasioissa tiivistä yhteistyötä miehittäjien kanssa, hän yritti muissa asioissa pitää huolta Ranskan eduista. Sen vuoksi hänet erotettiin juutalaisasiain komission johdosta maaliskuussa 1942. Sen jälkeen hän toimi Vichyn Ranskan muissa hallintoviroissa. Hänen luomastaan järjestelmästä  saksalaiset saivat myöhemmin huomattavasti apua Ranskan juutalaisten tuhoamisessa.

Sodan jälkeen Vallat vangittiin, ja hänelle langetettiin vuonna 1947 kymmenen vuoden vankeustuomio. Hän suoritti siitä alle puolet ja vapautui tammikuussa 1950.

Vapautumisensa jälkeen Vallat oli edelleen julkiantisemitisti. Hän sai kannattajia hyvin vähän. Vuosina 1962- 1966 hän oli toimittajana äärioikeistolaisessa Aspects de la France -lehdessä. On merkillepantavaa, että lehti tuki näkyvästi Israelia. Xavier Vallat, « mes raisons d’être sioniste »

 Lähteet 

 Aiheesta muualla 
 http://www.film-documentaire.fr/4DACTION/w_fiche_film/34735_1

Luokka:Ranskalaiset poliitikot
Luokka:Ranskalaiset juristit
Luokka:Vuonna 1891 syntyneet
Luokka:Vuonna 1972 kuolleet